(nu produce efecte juridice)\*

ROMÂNIA **Iniţiator**

JUDEŢUL MURES **PRIMAR**

DASCPC-Serviciul activităţi culturale, sportive, de tineret şi locativ dr. Dorin Florea

Nr. 39531 din 14.07.2020

**REFERAT DE APROBARE**

 privind completarea art 2.16 din anexa 1 la Hotărârea Consiliului local nr. 131/19.05.2016 privind modificarea și completarea Anexei nr. 1 la Hotărârea Consiliului local nr. 148/2001 referitoare la stabilirea unor măsuri pentru punerea în aplicare a prevederilor Legii nr. 114/1996 și a Normelor metodologice aferente, aprobate prin HG nr. 1275/2000, cu privire la repartizarea locuințelor din fondul locativ de stat, în vederea închirierii

În fiecare an, în perioada 15 septembrie-15 octombrie sunt preluate actele necesare în vederea cuprinderii pe lista solicitanţilor de locuinţe sociale, chirie fond de stat, pensionari şi chiriaşi evacuaţi/evacuabili din case retrocedate. Solicitanții sunt cuprinși pe listele de prioritate în ordinea punctajului obținut la criteriile de punctaj, în baza HCLM nr. 148/2001, cu modificările și completările ulterioare.

 Prin hotărârea nr. 148/2001 s-a decis ca locuințele sociale din str. Sârguinței, nr. 18 și 20 să fie repartizate persoanelor cu handicap grav și pensionarilor ( limită de vârstă). Această reglementare a fost preluată și în art. 2.16 din anexa nr. 1 la HCLM nr. 131/19.05.2016.

 Având în vedere faptul că, în ultimii ani s-a constat o scădere în ceea ce privește numărul solicitanților care sunt cuprinși pe lista de priorități în vederea repartizării acestor locuințe (2017- 30 solicitanți, 2018-19, 2019-19, 2020-13 solicitanți) se impune completarea categoriei eligibile pentru aceste unități locative, în vederea evitării situației ca pentru apartamentele care se vor disponibiliza să nu mai existe cerere.

 Astfel propunem ca pe lista de priorități- pensionari, să fie luați în considerare și cuprinși pe listele de priorități și solicitanții care sunt încadrați în pensie de invaliditate așa cum sunt definiți de art. 68 și nesupuși revizuirii medicale conform art. 79 alin 1 lit a, b și c din Legea nr. 263/2010.

 Din această categorie fac parte pensionarii de invaliditate care:

 a) prezintă invalidităţi care afectează ireversibil capacitatea de muncă;

 b) au împlinit vârstele standard de pensionare prevăzute de legea 263/2010

 c) au vârsta mai mică cu până la 5 ani faţă de vârsta standard de pensionare şi au realizat stagiile complete de cotizare, conform legii.

 Menționăm că potrivit art. 68 din Legea nr. 263/2001 pensia de invaliditate se cuvine persoanelor care nu au împlinit vârsta standard de pensionare prevăzută în anexa nr. 5 din lege şi care şi-au pierdut total sau cel puţin jumătate din capacitatea de muncă, din cauza:

 a) accidentelor de muncă şi bolilor profesionale, conform legii;

 b) neoplaziilor, schizofreniei şi SIDA;

 c) bolilor obişnuite şi accidentelor care nu au legătură cu munca.

 Având în vedere cele mai sus- precizate, supunem aprobării Consiliului Local proiectul de hotărâre prezentat.

 Aviz favorabil al

 D.A.S.C.P.C

 Director ex. adj.

 Blaga-Zătreanu Cosmin

 

ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ Inițiator

 Primar

 dr. Dorin Florea

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2020**

privind completarea art 2.16 din anexa 1 la Hotărârea Consiliului local nr. 131/19.05.2016 privind modificarea și completarea Anexei nr. 1 la Hotărârea Consiliului local nr. 148/2001 referitoare la stabilirea unor măsuri pentru punerea în aploicare a prevederilor Legii nr. 114/1996 și a Normelor metodologice aferente, aprobate prin HG nr. 1275/2000, cu privire la repartizarea locuințelor din fondul locativ de stat, în vederea închirierii

  ***Consiliul local al municipiului Târgu Mureş, întrunit în şedinţa ordinară de lucru***,

 Având în vedere:

a) Referatul de aprobare nr. 39531 din 14.07.2020 inițiat de Direcția activități social-culturale, patrimoniale și comerciale, privind completarea art 2.16 din anexa 1 la Hotărârea Consiliului local nr. 131/19.05.2016 privind modificarea și completarea Anexei nr. 1 la Hotărârea Consiliului local nr. 148/2001 referitoare la stabilirea unor măsuri pentru punerea în aploicare a prevederilor Legii nr. 114/1996 și a Normelor metodologice aferente, aprobate prin HG nr. 1275/2000, cu privire la repartizarea locuințelor din fondul locativ de stat, în vederea închirierii

b) Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile :**

* art. 2 lit. “c”, art. 42 și 43 din Legea Locuinței nr. 114/1996, republicată, HCLM nr. 131/2016 privind modificarea și completarea Anexei nr. 1 la Hotărârea Consiliului local nr. 148/2001 referitoare la stabilirea unor măsuri pentru punerea în aploicare a prevederilor Legii nr. 114/1996 și a Normelor metodologice aferente, aprobate prin HG nr. 1275/2000, cu privire la repartizarea locuințelor din fondul locativ de stat, în vederea închirierii, art 68 și ale art. 79 alin 1 lit a, b și c din Legea nr. 263/2010 privind sistemul unitar de pensii publice,
* Legii nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

##### HOTĂRĂŞTE

**Art.1**. Se aprobă completarea art. 2.16 din anexa 1 la Hotărârea Consiliului local nr. 131/19.05.2016 privind modificarea și completarea Anexei nr. 1 la Hotărârea Consiliului local nr. 148/2001 referitoare la stabilirea unor măsuri pentru punerea în aploicare a prevederilor Legii nr. 114/1996 și a Normelor metodologice aferente, aprobate prin HG nr. 1275/2000, cu privire la repartizarea locuințelor din fondul locativ de stat, în vederea închirierii astfel:

“Garsonierele din strada Sârguinței, nr. 18 și 20 se repartizaeză pensionarilor, pensionarilor de invaliditate, nesupuși revizuirii medicale conform art. 79 alin 1 lit a, b și c din Legea nr. 263/2010 și persoanelor cu handicap grav.”

 **Art.2.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ.

**Art.3.** În conformitate cu prevederile art. 252 alin. 1 lit. c , ale art. 255 din OUG nr. 57/2019 privind Codul administrativ, și ale art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.4.** Prezenta hotărâre se comunicăla Direcția activități social culturale, patrimoniale și comerciale- Serviciul activitați culturale, sportive, tineret și locativ

**Viza de legalitate**

**p. Secretarul general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**